மலையாளக் கவிஞர், இந்தியக் கவிஞர் என்ற நிலையில், ஓ.என்.வி., சோவியத் யூனியனுக்கு, இருமுறை சென்றுள்ளார். 1981இல் சோவியத் நாடு நேரு விருது பெற்றார். தல்ஸ்தோயின் 150ஆவது பிறந்தநாள் விழாவில் பங்கேற்றுள்ளார். யூகோஸ்லோவியா, சிங்கப்பூர், ஜெர்மன் ஆகிய நாடுகளில் நடைபெற்ற பன்னாட்டு இலக்கிய விழாவில் பங்கேற்றுள்ளார். சாகித்திய அக்காதெமியின் செயற்குழு உறுப்பினர். கேரள கலாமண்டலத்தின் தலைவர் எனப்பல உயர்பதவிகளை வகித்த ஓ.என்.வி.க்கு கேரளப் பல்கலைக் கழகம் மதிப்புறு முனைவர் பட்டம் வழங்கிச் சிறப்பித்துள்ளது இருபத்தொரு கவிதைகளுக்கும் ஏராளமான விருதுகளுக்கும் சொந்தக்காரரான ஓ.என்.வி. யின் ‘உஜ்ஜயினி’ கவிதைக் காப்பியத்தைக் கவிஞர் சிற்பி தமிழில் மொழி பெயர்த்து உள்ளார். உஜ்ஜயினி பெருவேந்தன் விக்ரமாதித்யனின் அவைப் புலவனான காளிதாசன் காப்பியங்களின் உணர்ச்சி இழைகளையும், அவனது வாழ்க்கை இழைகளையும் இணைத்துக் குறுப்பு நெய்துள்ள கவிதை நெசவுதான், உஜ்ஜயினி. இக்கட்டுரையாளர் ஓ.என்.வி.யின் கவிதைகள் சிலவற்றைத் தமிழில் மொழிபெயர்த்துள்ளார். சான்றுக்கு ஒன்று: